CELEX: 32016R1759
Language: sl
Date: 2016-09-28 00:00:00
Title: Izvedbena uredba Komisije (EU) 2016/1759 z dne 28. septembra 2016 o uvrstitvi določenega blaga v kombinirano nomenklaturo

4.10.2016   
               
               
                  SL
               
               
                  Uradni list Evropske unije
               
               
                  L 269/4
               
            IZVEDBENA UREDBA KOMISIJE (EU) 2016/1759
      z dne 28. septembra 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 28. septembra 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek je sestavljen iz stebla iz pocinkanega jekla z metričnim navojem in glave iz plastike. Steblo z navojem je izdelano z valjanjem in je dolgo 23 mm s premerom 6 mm. Okrogla glava ima premer 14,5 mm in nima reže ali utora za orodje.
                     Izdelek je namenjen uporabi kot „stojalo/noga“ za kose pohištva (lahko se uporablja tudi za druge predmete, ki se postavijo na tla) in se uporablja za nastavitev višine predmeta z uvijanjem stebla z navojem v predmet.
                     Glej sliko (*).
                  
                  
                     7318 15 90 
                  
                  
                     Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 7318 , 7318 15  in 7318 15 90 .
                     Gre za sestavljeno blago iz dveh materialov. Sestavni del, ki daje izdelku njegov bistveni značaj je steblo iz pocinkanega jekla z navojem, ki je namenjeno nastavitvi višine predmeta z uvijanjem.
                     Uvrstitev pod tarifno številko 8302  kot okovje, pribor (fitingi) in podobni izdelki iz navadnih kovin za pohištvo je izključena, ker predvidene uporabe izdelka ni mogoče razbrati iz njegovih objektivnih značilnosti in ker se lahko uporablja tudi za druge predmete, ne samo za pohištvo. Izdelek ima objektivne značilnosti vijaka iz tarifne številke 7318 . Izdelek je zato treba uvrstiti pod oznako KN 7318 15 90  kot drugi vijaki.
                  
               
            (*)  Slika je samo informativne narave.